L'Ajuntament de Sagunt rep l'atleta Laura Méndez
01 de juliol 2024

![](/media/gyofvzdu/img_3554-c.jpg?width=850&height=566.6666666666666)

El regidor d'Activitat Física, Salut i Esports, Javier Timón, i l'alcalde de Sagunt, Darío Moreno, han rebut este matí en el saló de plens l'atleta Laura Méndez amb motiu de la medalla de bronze per equips que ha aconseguit en la mitja marató del Campionat d’Europa d’Atletisme Roma 2024.

El regidor d'Activitat Física, Salut i Esports, Javier Timón, ha destacat que Laura Méndez és “l'atleta valenciana que més medalles té en l'europeu a l'aire lliure”, ja que amb esta medalla que ha aconseguit l'atleta, l'atletisme valencià acumula un total de 10, indica Javier Timón. Així mateix, el regidor ha felicitat  Laura Méndez: “Donar-te l'enhorabona, jo crec que ja per enèsima vegada, s'acaben ja els qualificatius per a una atleta com tu que ha aconseguit els grans èxits que atresora en la seua carrera esportiva i els que queden per vindre”.

L'alcalde de Sagunt, Darío Moreno, també ha dedicat unes paraules a l'atleta: “Vull agrair-te la teua generositat a l'hora de participar fins i tot en proves en les quals no has corregut”. L'alcalde també ha assenyalat: “Has estat assistint amb nosaltres només únicament per acompanyar, més encara sent una ciutat que no et va veure nàixer, però que t'ha acollit i que tu has fet teua i que precisament per això jo crec que eixe compromís nosaltres el valorem encara més”.

L'atleta, Laura Méndez, ha indicat: “La veritat que estic contenta per estar ací, perquè per a mi ha sigut un any molt difícil on he tingut molts problemes de salut i finalment vaig estar en el campionat d'Europa, que per a mi era un objectiu, però que estava lluny perquè estava lesionada i no podia pràcticament córrer”. L'atleta també ha destacat: “Finalment vaig tindre la sort de tindre un equip molt gran que ha estat amb mi sempre”.

La saguntina ha aconseguit la seua segona medalla col·lectiva en un europeu. La mitja marató va tindre lloc a Roma el 9 de juny. Va eixir del Coliseu i va acabar en l’Estadi Olímpic. Laura no es va trobar còmoda des del principi, però va veure que podia ajudar la selecció espanyola i va resistir, perquè a més sabia que la meta podia tindre premi, una medalla de bronze per equips, expliquen des de l’equip.

L'atleta completava així la seua cinquena internacionalitat amb la selecció espanyola absoluta d'atletisme, on ja té dos medalles internacionals. La seua participació olímpica en la marató de Tòquio 2020 va ser-ne la més important.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-l-atleta-laura-mendez/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-l-atleta-laura-mendez/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-l-atleta-laura-mendez/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-l-atleta-laura-mendez/)